
25-TA-1659: Noteikumu projekts (Grozījumi)
Grozījumi Ministru kabineta 2023. gada 5. septembra noteikumos Nr. 512 "Eiropas Savienības Atveseļošanas un noturības mehānisma plāna 3.1. reformu un investīciju virziena "Reģionālā politika" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas "Atbalsta pasākumi cilvēkiem ar invaliditāti mājokļu vides pieejamības nodrošināšanai" īstenošanas noteikumi"

	Noteikumu konsolidētā versija
14.1 Finansējuma saņēmējs šo noteikumu 20.7. apakšpunktā minētās atbalstāmās darbības īstenošanā var piesaistīt sadarbības partneri – pašvaldības iestādi, pašvaldības kapitālsabiedrību vai pašvaldības kontrolētu kapitālsabiedrību, kas pašvaldības administratīvajā teritorijā nodrošina publisko pakalpojumu sniegšanu.
	Priekšlikums
Priekšlikums
Vēršam uzmanību, ka piedāvātā punkta redakcija var tikt tulkota sašaurinoši – attiecināma tikai uz tiešu “publisku pakalpojumu sniegšanu”, kas normatīvajos aktos nav konkrēti definēts. Šāds formulējums nepietiekami aptver tos gadījumus, kad pašvaldības kontrolēta kapitālsabiedrība nodrošina vai uztur publiski pieejamu infrastruktūru, kas ir stratēģiski svarīgs objekts un nepieciešams sabiedrības interešu īstenošanai, tādējādi mazinot sociālās atstumtības risku un nodrošinot piekļūstamību būtiski nepieciešamajiem pakalpojumiem.

Ņemot vērā minēto, lūdzam izteikt 14.1 apakšpunktu sekojošā redakcijā

 
Piedāvātā redakcija
"14. 1 Finansējuma saņēmējs šo noteikumu 20.7. apakšpunktā minētās atbalstāmās darbības īstenošanā var piesaistīt sadarbības partneri – pašvaldības iestādi, pašvaldības kapitālsabiedrību vai pašvaldības kontrolētu kapitālsabiedrību, kas pašvaldības administratīvajā teritorijā nodrošina publisko pakalpojumu sniegšanu vai publiski pieejamu infrastruktūru, kas nepieciešama pakalpojumu sniegšanai sabiedrības interesēs.”
	Ilze Rudzīte (LPS)



